लिंक्डइन ने जारी की 25 बेस्ट कंपनियों की लिस्ट, रिलायंस टॉप-4 में शामिल
LinkedIn's List of Top 25 Best Workplaces in India 2023 प्रोफेशनल नेटवर्किंग प्लेटफॉर्म लिंक्डइन (LinkedIn) ने भारत की 25 बेस्ट वर्कप्लेस वाली कंपनियों की लिस्ट जारी की है।
प्रोफेशनल नेटवर्किंग प्लेटफॉर्म लिंक्डइन (LinkedIn) ने भारत की 25 बेस्ट वर्कप्लेस वाली कंपनियों की लिस्ट जारी की है। इस लिस्ट में टाटा कंसल्टेंसी सर्विसेज (TCS) इस साल भी टॉप पर बनी हुई है। पिछले साल भी भारत में काम करने की सबसे अच्छी कंपनियों की लिस्ट में TCS टॉप पर थी।
वहीं पहली बार इस लिस्ट में स्पोर्ट्स और गेमिंग कंपनियों ने जगह बनाई है, जिसमें ड्रीम11 और गेम्स24x7 शामिल है। लिंक्डइन ने बताया कि कंपनियों को रैकिंग देने के लिए 7 पहलुओं पर ध्यान दिया गया है। इसमें कंपनी की इंटिमेसी, स्किल्स ग्रोथ, स्टेबिलिटी, एक्सटर्नल अपॉरचुनिटी, जेंडर डायवर्सिटी, एजुकेशनल क्वालिफिकेशन और कंपनी में एम्प्लॉइज की प्रजेंस शामिल किया गया है।
टॉप 4 में पहुंची मुकेश अंबानी की रिलायंस इंडस्ट्रीज
मुकेश अंबानी की रिलायंस इंडस्ट्रीज को लिंक्डइन ने 2022 में 15वें नंबर पर रखा था। वहीं अब 2023 की लिस्ट में लिंक्डइन ने रिलायंस को नंबर पर रखा है।
जेप्टो इस साल की टॉप स्टार्टअप कंपनी
लिंक्डइन की इस लिस्ट में 25 में से 17 नई कंपनियां हैं। वहीं 16वें नंबर में मौजूद जेप्टो इस साल की बेस्ट स्टार्टअप कंपनी है।
इंजीनियरिंग, काउंसलिंग कार्यों में निवेश करती हैं ये कंपनियां
ये 25 बेस्ट कंपनियां मुख्य रूप से इंजीनियरिंग, काउंसलिंग, प्रोडक्ट मैनेजमेंट, बिजनेस डेवलपमेंट, सेल्स, कस्टमर सक्सेस, डिजाइन, फाइनेंस और ऑपरेशन जैसे कार्यों में निवेश कर रही हैं।
कैंडिडेट्स तलाश रही कंपनियां
रिपोर्ट में बताया गया कि टेक्नोलॉजी सेक्टर की कंपनियां आर्टिफिशियल इंटेलिजेंस (AI), रोबोटिक्स, इलेक्ट्रॉनिक्स, सॉफ्टवेयर टेस्टिंग और कंप्यूटर सेफ्टी के लिए कैंडिडेट्स की तलाश कर रही हैं।
वहीं, फाइनेंसियल सेक्टर में कंपनियां कमर्शियल बैंकिंग, फाइनेंसियल अकाउंटिंग और ग्रोथ स्टैटिजी के लिए कैंडिडेट्स की तलाश कर रही हैं। इसके अलावा गेमिंग सेक्टर में रिक्रूटर्स डेवलपमेंट और इनसाइड सेल्स के लिए कैंडिडेट्स की तलाश कर रही हैं।